22/04/2013 | Administración LocalMunicipal
Fene
Secretaría
Notificación da resolución de Alcaldía nº 303/2013 a Berta María Doce Antón

Intentada a notificación sen que fora posible, procédese, de conformidade co art.59.5 da Lei 30/1992 do réxime xurídico das administracións públicas e do procedemento administrativo común, á notificar a Cayetano El Farjani Marquez Villarejo a Resolución de Alcaldía núm.303/2013, por medio de anuncio no Boletín Oficial da Provincia da Coruña. Por resolución de alcaldía nº 303/2013 do 18 de marzo do 2013 adoptouse o seguinte acordo: “O 2 de xuño do 2012, os Policías Locais do Concello de Fene nº 103012 e 103015, emiten un informe pola chamada telefónica que reciben pola caída dun peón na beirarrúa da Estrada Chao de Aldea á altura do número 2, no que sinalan “Unha vez no lugar poideron observar como efectivamente había un peón tirado na beirarrúa, manifestando que caera polo mal estado do firme e que non se podia mover posto que lle doía moito o pé dereito que torceu. O mencionado peón resultou ser Dª Cayetano El Farjani Marquez Villarejo (…) Ó tempo os actuantes facían unha inspección ocular do lugar dos feitos podendo observar como efectivamente a beirarrúa está en mal estado (…)”. O 7 de febreiro do 2013 preséntase, no rexistro xeral do Concello, reclamación de responsabilidade patrimonial por parte de Berta María Doce Antón polos feitos ocorridos o 2 de xuño do 2012 na beirarrúa da Estrada Chao de Aldea á altura do número 2. O 16 de febreiro do 2013 emite un informe o enxeñeiro de camiños municipal no que pon de manifesto que a Rúa Chao de Aldea á altura do nº 2 é de titularidade da Deputación Provincial da Coruña. Á vista do anteriormente exposto, de conformidade co Título X da Lei 30/1992 do Réxime Xurídico das Administracións Públicas e do Procedemento Administrativo Común e o RD 429/1993 polo que se aproba o Regulamento dos Procedementos das Administracións Públicas en materia de responsabilidade patrimonial e coas atribucións que me corresponden, RESOLVO: PRIMEIRO.- Inadmitir a reclamación patrimonial presentada por Cayetano El Farjani Marquez Villarejo contra este Concello posto que non existiu unha acción ou omisión desta administración que dera lugar ó resultado danoso. A lesión non foi consecuencia do funcionamento normal ou anormal dos servizos públicos deste Concello polo que non pode ser admitida a reclamación patrimonial interposta contra este Concello conforme ó sinalado no artigo 6 do Real Decreto 429/1993. SEGUNDO.- Notificar a presente resolución ó interesado comunicándolle que contra a mesma poderá interpoñer potestativamente o recurso de reposición ante o mesmo órgano que a ditou no prazo dun mes, contado a partir do día seguinte ó da notificación, segundo establecen os artigos 116.1 e 117 da Lei 30/1992, do 26 de novembro (na redacción dada pola Lei 4/1999, do 13 de xaneiro), significándolle que se interpón o recurso de reposición non poderá interpoñer o recurso contencioso-administrativo ata que sexa resolto expresamente, ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado Contencioso-administrativo de Ferrol, no prazo de dous meses, contados desde o día seguinte ó da notificación da resolución expresa do recurso de reposición, ou no prazo de seis meses, contados desde o día seguinte ó de aquel no que se teña producido o acto presunto. Non obstante, poderá impugnar directamente a resolución que se lle notifica ante a Orde xurisdicional contencioso-administrativo (artigo 116.1 da Lei 30/1992, do 26 de novembro). A tal efecto poderá vostede interpoñer recurso contencioso-administrativo, no prazo de dous meses, contados desde o día seguinte ó da presente notificación, ante o Xulgado Contencioso-Administrativo de Ferrol, sen prexuízo de que poida exercitar calquera outro recurso que estime pertinente. TERCEIRO.- Notificar a presente resolución a Mapfre Empresas Seguros y Reaseguros, S. A., como empresa aseguradora do Concello en materia de responsabilidades patrimoniais, ós efectos do disposto na Lei 50/1980 de Contratos de Seguro”. Fene, 5 de abril do 2013 O Alcalde Gumersindo P. Galego Feal